Publication: Magyar Közlöny
Issue: MK-2006-26 (Year: 2006, Number: 26)
Era: 2004-2010
Section: szóló 1997. évi LXXVIII. törvény (a továbbiakban: Étv.)
Paragraph Index: 252

30. § Az Étv. a következõ új 57/A. §-sal és az azt megelõzõ alcímmel egészül ki: „Oktatási, tudományos és együttmûködési feladatok 57/A. § (1) Az érintett miniszterek együttmûködnek annak érdekében, hogy a lakosság – különös tekintettel a tanulókra és a hallgatókra – megismerhesse az épített környezet emberhez méltó, egészséges és esztétikus alakításával, az építészeti kultúra terjesztésével, fejlesztésével, az építészeti értékek, örökség védelmével kapcsolatos alapvetõ ismereteket az alap-, közép- és felsõfokú, valamint az iskolarendszeren kívüli oktatás, képzés, nevelés keretében, a közmûvelõdés és ismeretterjesztés, a sajtó és a tömegtájékoztatás útján.

Source: https://magyarkozlony.hu/hivatalos-lapok/1455443237101f3a08cc59bc90aab19e03cf15df/dokumentumok/551a7aed72d20261de88f1e8e3e4012f46428e77/letoltes